text: Danmarks længste svævebane på vej til festuge
  02 august 2017 kl. 11.19
  Til august får du mulighed for at svæve over en halv kilometer over Haderslev, når Danmarks længste svævebane åbner.
  Haderslev får nu landets længste svævebane, som åbner i forbindelse med Trekantsområdets festuge i slutningen af august.
  Svævebanen på mere end 500 meter kommer til at gå fra toppen af siloen på havnen og ned til sandet på Haderslev strand.
  - I første omgang har vi kun mulighed for, at cirka 1200 deltagere kan komme til at prøve svævebanen, så det er nok en god idé at bestille billetten hurtigst muligt, hvis man vil være sikker på sin tur, siger erhvervsdirektør i Haderslev Gert Helenius i en pressemeddelelse.
  Svævebanen er for alle fra 10 år og op og vil være åben indtil den 3. september.
  